**Rudda Føroyar – tiltakið**

Í sambandi við ”Rudda Føroyar” tiltakið hósdagin 22.09.22 koma vit at gera á henda hátt:

1. Innskúlingin 1.-3 flokkur rudda fram við strondini Eysturoyarmegin í náttúrulundini.
* Tilfarið sum funnið verður, verður sorterað í plastik, træ og annað tilfar
* Tit fáa posar at sortera í frá leiðsluni
* Starvsfólkini, sum eiga at vera til arbeiðis henda dagin eru við í tiltakinum.
* Tilfarið verður borið yvir til hvíta skúrðin niðanfyri brúnna.
1. Miðdeildin 4.-6 flokkur rudda økið Streymoyarmegin í Náttúrulundini.
* Tilfarið sum funnið verður, verður sorterað í plastik, træ og annað tilfar
* Tit fáa posar at sortera í frá leiðsluni
* Starvsfólkini, sum eiga at vera til arbeiðis henda dagin eru við í tiltakinum.
* Tilfarið verður borið á vegin, sum gongur frá hvíta garnhúsinum.
1. Hádeildin 7.-10 flokkur rudda fram við strondini frá Gjánoyri og suður til svarta húsið við Nesvík. Árgangirnir vera býttur upp í hesi økini.
* 7.flokkur ruddar økið frá Gjánoyri og til endan av vegnum hjá Mowi.
* 8.flokkur ruddar økið við Nesvík, annar flokkurin tekur strondina við síðina av Lívfiskastøðini og hin flokkurin tekur økið kring lívfiskastøðina og økið fram við strondina við leguhúsið.
* 9.-10.flokkur rudda økið frá leguhúsinum og suður móti svarta húsinum.
* Tilfarið sum funnið verður, verður sorterað í plastik, træ og annað tilfar
* Tit fáa posar at sortera í frá leiðsluni
* Starvsfólkini, sum eiga at vera til arbeiðis henda dagin eru við í tiltakinum.
* G.G við lítlu strondina við Lívfiskastøðina verður ein serlig sortering gjørd, har sorterað verður meira nágreiniliga.
* Tilfarið verður savnað beint við fótbóltsvøllin í leguhúsinum í Nesvík og við endan á vegnum hjá Mowi í Gjánoyri.

Vinarliga leggið hesa kunning inn í tykkaru vikuætlanir.

Vit byrja kl.8.30 og arbeiða fram til kl.12.00, tá alt tilfarið skal vera savnað á ymisku økjunum.

Arbeiðsfólk frá Sunda Kommunu koma og avheinta tilfarið.

Gingið verður heimaftur til skúlan og fara næmingarnir heim kl.12.45 við bussinum.

**G.G** Næmingarnir skulu vera í arbeiðsklæðum og helst hava handskar við eisini.